 **บันทึกข้อความ**

**ส่วนราชการ** โรงพยาบาลส่งเสริมสุขภาพตำบลน้ำดี อบจ.ชลบุรี โทร.

**ที่** ชบ 51003/  **วันที่**  2 ตุลาคม 2566

**เรื่อง** ขอจัดส่งแผนการใช้จ่ายเงินบำรุง พร้อมเอกสารประกอบการพิจารณา

เรียน ผู้อำนวยการกองสาธารณสุข

ตามที่ คณะกรรมการกระจายอำนาจให้แก่องค์กรปกครองส่วนท้องถิ่นมีมติให้ถ่ายโอนภารกิจ โรงพยาบาลส่งเสริมสุขภาพตำบล/สถานีอนามัยเฉลิมพระเกียรติ ให้แก่องค์กรปกครองส่วนท้องถิ่น และองค์การบริหารส่วนจังหวัดชลบุรีได้รับถ่ายโอนภารกิจดังกล่าว ในวันที่ 2 ตุลาคม 2566 นั้น

เพื่อให้เป็นไปตามระเบียบกระทรวงมหาดไทยว่าด้วยเงินบำรุงขององค์กรปกครองส่วนท้องถิ่น พ.ศ. 2560 แก้ไขเพิ่มเติมถึง (ฉบับที่ 2) พ.ศ. 2561 และหนังสือสั่งการกระทรวงมหาดไทย ด่วนที่สุด   
ที่ มท 0808.2/ว 7303 ลงวันที่ 30 กันยายน 2565 เรื่อง ซักซ้อมแนวทางการปฏิบัติงานด้านการเงิน  
การคลังของโรงพยาบาลและหน่วยบริการสาธารณสุขขององค์กรปกครองส่วนท้องถิ่น จึงขอจัดส่งแผนการ  
ใช้จ่ายเงินบำรุง พร้อมเอกสารประกอบการพิจารณา รายการดังนี้

1. ไฟล์เอกสารแผนการใช้จ่ายเงินบำรุง, ประมาณการรับ – จ่ายเงินบำรุงย้อนหลัง 3 ปี   
   (พ.ศ. 2564 – 2566) พร้อมรายละเอียดประกอบแผนการใช้จ่ายเงินบำรุงต่าง ๆ รวม 11 แผ่นงาน
2. รายงานแสดงงบการเงินของเงินบำรุงย้อนหลัง 3 ปี (พ.ศ. 2564 – 2566)
3. ใบเสนอราคา 3 ราย ประกอบการพิจารณาการจัดซื้อครุภัณฑ์ (กรณีจัดซื้อนอกมาตรฐานครุภัณฑ์ของสำนักงบประมาณ)
4. มาตรฐานครุภัณฑ์ของสำนักงบประมาณในรายการที่ขอจัดซื้อ
5. แบบแปลนก่อสร้าง (กรณีก่อสร้าง)
6. แบบประมาณราคารก่อสร้าง (ปร.3 - ปร.6) (กรณีก่อสร้าง)
7. เอกสารแสดงกรรมสิทธิ์การเป็นเจ้าของที่ดิน (กรณีก่อสร้าง)
8. เอกสารขออนุญาตใช้พื้นที่ก่อสร้าง (กรณีก่อสร้างแต่ไม่ใช่เจ้าของที่ดิน)

ในการนี้ โรงพยาบาลส่งเสริมสุขภาพตำบลน้ำดี ขอชี้แจงรายละเอียดรายการครุภัณฑ์ที่ขออนุมัติจัดซื้อ ดังนี้

1. ครุภัณฑ์คอมพิวเตอร์ ครุภัณฑ์คอมพิวเตอร์แบบประมวลผลแบบที่ 2 จำนวน 2 เครื่อง ราคาเครื่องละ 32,000.- บาท (รายละเอียดตามเกณฑ์ราคากลางของกระทรวงดิจิทัลฯ) เป็นเงิน 64,000.- บาท เพื่อทดแทนครุภัณฑ์เดิมที่ชำรุด เสื่อมสภาพ ไม่คุ้มค่าต่อการซ่อมแซม
2. ครุภัณฑ์สำนักงาน

**ครุภัณฑ์ในแต่ละรายการให้แสดงเหตุผลและความจำเป็นในการจัดซื้อ พร้อมที่มาของราคาที่จัดซื้อ ตามตัวอย่างดังนี้**

* 1. โต๊ะทำงาน จำนวน 5 ตัว ราคาตัวละ 5,000.- บาท (รายละเอียดตามใบเสนอราคาที่แนบมาพร้อมนี้) เป็นเงิน 25,000.- บาท เพื่อให้เพียงพอต่อจำนวนบุคลากรที่เพิ่มขึ้น และจำเป็นต้องใช้การปฏิบัติงาน
  2. เครื่องปรับอากาศ แบบแยกส่วน (รวมค่าติดตั้ง) ขนาด 36,000 บีทียู จำนวน 2 เครื่อง ราคาเครื่องละ 45,500.- บาท (รายละเอียดตามมาตรฐานครุภัณฑ์ของสำนักงบประมาณ) เป็นเงิน 96,000.- บาท (กรณีจัดซื้อเครื่องปรับอากาศขอให้จัดทำแบบแผนผังแสดงขนาดพื้นที่ห้องที่ใช้งานติดตั้งเครื่องปรับอากาศ พร้อมการคำนวณจำนวน  
     บีทียู ให้มีความเหมาะสมกับขนาดพื้นที่ด้วย) เพื่อจัดเก็บยา และเวชภัณฑ์อื่น ๆ ที่จำเป็นต้องควบคุมอุณหภูมิในการเก็บรักษาตามมาตรฐาน คงประสิทธิผลของยา และทดแทนครุภัณฑ์เดิมที่ชำรุดจากการใช้งาน ไม่คุ้มค้าต่อการซ่อมแซม

1. รายการอื่น ๆ

จึงเรียนมาเพื่อโปรดพิจารณา

(นายซื่อสัตย์ สุจริต)

ผู้อำนวยการโรงพยาบาลส่งเสริมสุขภาพตำบลน้ำดี